CELEX: 32012R1097
Language: ro
Date: 2012-11-23 00:00:00
Title: Regulamentul de punere în aplicare (UE) nr. 1097/2012 al Comisiei din 23 noiembrie 2012 de modificare a Regulamentului (UE) nr. 142/2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată în ceea ce privește expedierea subproduselor de origine animală și a produselor derivate între statele membre Text cu relevanță pentru SEE

24.11.2012   
            
            
               RO
            
            
               Jurnalul Oficial al Uniunii Europene
            
            
               L 326/3
            
         REGULAMENTUL DE PUNERE ÎN APLICARE (UE) NR. 1097/2012 AL COMISIEI
   din 23 noiembrie 2012
   de modificare a Regulamentului (UE) nr. 142/2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată în ceea ce privește expedierea subproduselor de origine animală și a produselor derivate între statele membre
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (1), în special articolul 21 alineatul (5) litera (a), articolul 23 alineatul (3) și articolul 48 alineatul (2),
   întrucât:
   
               (1)
            
            
               Regulamentul (CE) nr. 1069/2009 stabilește normele publice și sanitare aplicabile subproduselor de origine animală și produselor derivate cu scopul de a preveni și a reduce la minimum riscurile pe care produsele respective le pot prezenta pentru sănătatea publică și sănătatea animalelor. De asemenea, acesta stabilește norme pentru introducerea pe piață a subproduselor de origine animală și a produselor derivate.
            
         
               (2)
            
            
               Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (2) stabilește norme de aplicare pentru Regulamentul (CE) nr. 1069/2009, inclusiv norme privind înregistrarea operatorilor, conținutul documentelor comerciale care însoțesc transporturile de subproduse de origine animală și de produse derivate în cadrul schimburilor comerciale dintre statele membre, precum și formatul formularului de notificare care trebuie să fie transmis pentru anumite subproduse de origine animală și produse derivate, în conformitate cu articolul 48 alineatul (1) din Regulamentul (CE) nr. 1069/2009.
            
         
               (3)
            
            
               În conformitate cu Regulamentul (CE) nr. 1069/2009, operatorii asigură trasabilitatea subproduselor de origine animală și a produselor derivate în toate stadiile lanțului de colectare, producție, utilizare și eliminare, astfel încât să fie evitate orice perturbări inutile ale pieței interne în eventualitatea unor evenimente legate de riscuri efective sau potențiale pentru sănătatea publică sau animală.
            
         
               (4)
            
            
               Operatorii trebuie să se asigure că activitățile care intră în domeniul de aplicare al legislației privind subprodusele de origine animală sunt înregistrate sau autorizate. Cu toate acestea, manipularea unor cantități mici de materiale de categoriile 2 și 3 poate prezenta un risc neglijabil în cazul în care acestea provin din zone în care nu a fost notificată nicio boală transmisibilă la om sau la animale. Statele membre ar trebui, prin urmare, să fie autorizate să permită anumite activități fără înregistrare, astfel cum se prevede la articolul 23 din Regulamentul (CE) nr. 1069/2009. O astfel de derogare trebuie să se limiteze doar la activitățile referitoare la furnizarea directă de produse în regiunea utilizatorului final, pe piața locală sau către unitățile locale de comerț cu amănuntul.
            
         
               (5)
            
            
               Fiecare lot de subproduse de origine animală sau de produse derivate care urmează să fie comercializat între statele membre trebuie să fie însoțit de un document comercial. Cu toate acestea, este necesar să se modifice și să se extindă cerințele actuale privind documentul comercial, pentru a se garanta că acesta include toate informațiile necesare privind manipularea, tratarea și utilizarea preconizată sau eliminarea în condiții de siguranță a materialului în cauză.
            
         
               (6)
            
            
               Operatorii trebuie să precizeze pe documentul comercial anumite informații privind lotul, în special categoria de subproduse de origine animală sau de produse derivate, natura produsului și tipul de tratament. În conformitate cu articolul 3 din Regulamentul (UE) nr. 142/2011, nu este necesar să se emită un document comercial pentru produsele derivate care au fost declarate ca punct final al lanțului de producție. De asemenea, poate fi eliminată trimiterea la standardele de prelucrare din Regulamentul (CE) nr. 853/2004 al Parlamentului European și al Consiliului (3). Prin urmare, este necesar să se modifice anexa VIII la Regulamentul (UE) nr. 142/2011.
            
         
               (7)
            
            
               Unele subproduse de origine animală și produse derivate menționate la articolul 48 alineatul (1) din Regulamentul (CE) nr. 1069/2009 trebuie să fi fost autorizate în prealabil de către autoritatea competentă a statului membru de destinație la momentul depunerii cererii de către operator. Anexa XVI la Regulamentul (UE) nr. 142/2011 stabilește un format standard pentru autorizarea expedierii de subproduse de origine animală și de produse derivate către un alt stat membru. Formatul respectiv ar trebui să fie modificat pentru a include informații cu privire la termenul de valabilitate a autorizațiilor, volumul sau masa lotului, numele și adresa expeditorului, originea subproduselor de origine animală, precum și la locul de destinație al lotului. Prin urmare, este necesar să se modifice anexa XVI la Regulamentul (CE) nr. 142/2011.
            
         
               (8)
            
            
               Prin urmare, Regulamentul (UE) nr. 142/2011 trebuie modificat în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 142/2011 se modifică după cum urmează:
   
               1.
            
            
               La articolul 20, alineatul (4) litera (c) se înlocuiește cu următorul text:
               
                           „(c)
                        
                        
                           operatorii care transportă lână și păr uscate și netratate, cu condiția ca acestea să fie închise în ambalaje sigure și să fie expediate direct către o instalație care fabrică produse derivate destinate utilizărilor în afara lanțului alimentar animal sau către o instalație care efectuează operațiuni intermediare, în condiții care să permită evitarea propagării de agenți patogeni;
                        
                     
                           (d)
                        
                        
                           operatorii care utilizează cantități mici de materiale de categoriile 2 și 3 menționate la articolele 9 și 10 din Regulamentul (CE) nr. 1069/2009, sau de produse derivate din acestea, în scopul furnizării directe a produselor în regiunea utilizatorului final, pe piața locală sau către unitățile locale de comerț cu amănuntul, în cazul în care autoritatea competentă consideră că o astfel de activitate nu prezintă niciun risc de răspândire a unei boli grave transmisibile la om sau la animale; prezenta literă nu se aplică în cazul în care materialele respective sunt utilizate ca hrană pentru animalele de fermă, altele decât animalele pentru blană.”
                        
                     
         
               2.
            
            
               Anexele VIII și XVI se modifică în conformitate cu textul din anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 300, 14.11.2009, p. 1.
   
      (2)  JO L 54, 26.2.2011, p. 1.
   
      (3)  JO L 139, 30.4.2004, p. 55.
   
      ANEXĂ
      Anexele la Regulamentul (UE) nr. 142/2011 se modifică după cum urmează:
      
                  1.
               
               
                  În anexa VIII capitolul III, modelul de document comercial se înlocuiește cu următorul text:
                  „Document comercial
                  
                  Pentru transportul în interiorul Uniunii Europene al subproduselor de origine animală și al produselor derivate care nu sunt destinate consumului uman, în conformitate cu Regulamentul (CE) nr. 1069/2009
                  
                     
                  
                     
               
            
                  2.
               
               
                  În anexa XVI capitolul III, secțiunea 10 se înlocuiește cu următorul text:
                  „Secțiunea 10
                  
                  
                     Format standard pentru cererile de anumite autorizări în cadrul schimburilor comerciale din interiorul Uniunii
                  
                  Operatorii transmit autorității competente din statul membru de destinație o cerere de autorizare a expedierii subproduselor de origine animală și a produselor derivate menționate la articolul 48 alineatul (1) din Regulamentul (CE) nr. 1069/2009 în conformitate cu următorul format: